bluuebunny/crossref_metadata_2025 huggingface dataset:
CARE FOR YOUNG CHILDREN*
Authors: Thyssen Sven
Published: December 2022

Begrebet omsorg diskuteres. Et centralt punkt er, at omsorg vil sige at handle ud fra, hvad et andet menneske - her barnet - har brug for. Et afgørende punkt i forbindelse med omsorg er derfor reflektioner og analyser m.h.t. hvad barnet har brug for. Der fremlægges en model, der er udviklet med henblik på at fungere som et teoretisk redskab i sådanne analyser. Desuden diskuteres omsorgens rolle i barnets liv og udvikling i perioden 1 1/2 til 6 år. Denne diskussion illustreres ved observationer af børn i daginstitutionen. Endelig diskuteres nogle spørgsmål i forbindelse med omsorg og den pædagogiske proces.
EFTERUDDANNELSE OG FORANDRING
Authors: Lima Christian
Published: December 2022

Udviklingen af efteruddannelse har både i det praktiske udviklingsarbejde og i diskursen vedr. efteruddannelse haft uddannelsesinstitutionernes perspektiv som det væsentligste. I artiklen argumenters der for, at dette perspektiv på flere måder er en forhindring for at realisere målsætningerne om efteruddannelse som et aktiv i organisatoriske forandringsprocesser. Der peges på, at der, set fra et brugerperspektiv, skal stilles helt andre spørgsmål til praksisfeltet »efteruddannelse «. Disse spørgsmål forsøges illustreret gennem en række skitser af efteruddannelsesforløb. Afslutningsvis fremhæves en række spørgsmål efteruddannelsesudbydere må forholde sig til og en række praktiske konsekvenser af disse.
VÆKST OG KOMPLEKSITET: ELLIOTT JAQUES' TEORI OM DEN KOGNITIVE UDVIKLING I VOKSENALDEREN
Authors: Lunøe Nikolaj , Busch-Jensen Niels
Published: December 2022

Artiklen præsenterer Elliott Jaques teori om en diskontinuert, kognitiv vækst i voksenalderen. Hvert niveau kendetegnes af kvalitativt forskellige forståelsesformer, og disse niveauer kan angiveligt genfindes på alle videns- og praksisområder. Forfatterne skitserer nogle af teoriens konsekvenser for organisationers struktur, for forholdet mellem leder og medarbejder, og mellem (voksen)underviser og elev.
BILLEDFREMSTILLING SOM LÆRING I VIRKELIGHEDEN
Authors: Nielsen Anne Maj
Published: December 2022

En tidligere undersøgelse af flere tusinde børnebilleder fremstillet i perioden 1900-1990 danner grundlag for denne artikel'. Med udgangspunkt i det omfattende materiale er eksempler på et barns billeder og billedfremstilling valgt ud. Artiklen sigter mod at belyse det udvalgte barns billede som eksempel på, hvordan billeder kan betragtes som midler i læring, der bearbejder forhold mellem børn i udvikling og disse børns virkelighed.
NAVIGATION, CONSCIOUSNESS AND THE BODY/MIND »PROBLEM«*)
Authors: M.J. Cotterill Rodney
Published: December 2022

Exploitation of an unconscious veto mechanism, mediated by a specific cortical circuit, and made possible by an adequate very-short-term memory span, paradoxically requires conscious awareness. Part of the same circuit, interacting with other brain components, permits internal simulations of the body's interactions with the environment, thereby providing the basis of mind.

*) Presented on 21 August 1997 at the Brain & Self Workshop, Helsingør, Denmark.
HJERNE OG SKIZOFRENI
Authors: Hemmingsen Ralf
Published: December 2022

Skizofreni udvikles typisk over adskillige år. Symptomerne vedrører i reglen selv-bevidstheden og erkendelsesevnen. Der kan opstilles testbare hypoteser om sammenhængen mellem nervesystemets udvikling, kognitivt fysiologiske undersøgelsesresultater og forløbet af skizofreni. Med udgangspunkt i en arvelig/tidlig exogen biologisk fejl kan sygdomsprocessen forstås via sekundære patogetiske mekanismer på det neuroplastiske, det kliniske og det sociale niveau.
MOLECULAR MAN IN A MOLECULAR WORLD:*)
Authors: Nyborg Helmuth
Published: December 2022

*) Invited chapter for Psyche & Logos in connection with the Danish »Year of theBrain Initiative«, 1997.

All psychological explanations of (human) nature involve by definition references to psychic or mental qualities, presumed to exist above the material world. They come principally in three different versions, none of which are in accord with a proper scientific approach, however. The chapter therefore first illustrates some of the insurmountable problems that face the psychological approach, and then suggests an alternative solution in form of a physicological research program. (Human) nature (and society) is, according to this program, better described in terms of the underlying molecular processes that carry them. Examples of application of the physicological analysis are demonstrated, one via a molecular model for genius, another by a critical discussion of various forms of consciousness and moral. The chapter finally touches on relevant aspects of thermodynamics, on how traditional physics relates to physicology, and on why the mentalist critique of physicology as reductionism totally misses the point.
SEKSUEL ACTING OUT HOS PROFESSIONELLE BEHANDLERE
Authors: Møhl Bo
Published: December 2022

I de sidste 20 år han man fået indblik i endnu et tabu område: seksuelle forhold mellem patienter og deres behandlere. I psykoanalysens historie har dette tidligere været tematiseret – der er her tradition for at reflektere over overførings-/modoverføringsrelationen. Undersøgelser viser, at op imod 10% af professionelle hjælpere har haft seksuelle kontakter til deres patienter/klienter. I artiklen beskrives patienternes reaktioner, der kan ligne PTSD- eller borderlinesymptomer: ambivalens, svingende selvfølelse, skyld, skam, letvakt vrede og angst, seksuelle problemer samt vanskeligheder i interpersonelle relationer. Dynamikken hos behandleren, der foretager den seksuelle grænseoverskridelse gennemgås. Der ses ofte acting out af narcissistiske og ødipale konflikter. Endelig gennemgår artiklen en række centrale temaer i den psykoterapeutiske behandling af patienter; der har været involveret i seksuelle forhold til tidligere behandlere.
LIVSFORSTÅELSE OG ETIK I PSYKOTERAPI
Authors: Munck Else
Published: December 2022

Etik drejer sig om, hvorledes mennesker forholder sig til hinanden - eller hvorledes det ene menneske tager ansvar for den magt, han eller hun uundgåeligt har over sine medmennesker. Formulering af en etik vedrørende psykoterapi forudsætter en forståelse af arten af den indbyrdes relation mellem terapeut og klient. Den kan beskrives som et psykodynamisk samspil mellem to personer eller som et almenmenneskeligt forhold, der ganske vist udfolder sig på nogle bestemte, aftalte præmisser. De to anskuelsesmåder indebærer hver især regler for det indbyrdes forhold - henholdsvis regler for terapiens rette udførelse og regler for, hvad der er almindelig ansvarlig adfærd overfor andre. Det bagvedliggende menneskesyn er ligeledes forskelligt - i det første tilfælde baserer det sig på en videnskabelig ontologi, i det andet på antagelsen af nogle grundmenneskelige vilkår, der drejer sig om indbyrdes magt og ansvar. Det psykoterapeutiske terapeut-klient forhold rummer begge sider, en professionel og en almenmenneskelig. Dette har følger for såvel praksis som teori. Etisk forsvarlig psykoterapeutisk praksis må operere med en bred livsforståelse, der trækker på begge sider af klient-terapeut relationen. Og den teoretiske forståelse af psykoterapiens effekt forudsætter tilsvarende en egenforståelse i psykoterapi, der er bredere end den, en empirisk videnskabelig psykologi kan yde. Dvs. psykoterapi må definere sig som værende på samme tid en empirisk og en humanistisk videnskab.
VIDEN OG KOMPETENCE I AKADEMISK ARBEJDE:
Authors: Clemmensen Torkil
Published: December 2022

I artiklen diskuteres mulighederne for kognitionspsykologiske undersøgelser af akademisk kompetence og brugen af faglig basal viden i praktisk problemløsning. Der drages en analogi mellem medicinsk og ingeniørmæssig problemløsning. Et case-gengivelses paradigme udviklet i studier af medicinsk ekspertise (Patel og Groen, 1986; Boshuizen og Schmidt, 1992) præsenteres som en metode til at studere fem ingeniørers første bestemmelse af problemer i et industrielt anlæg. Udsagnsanalyse viser ekspertise-effekter ved genkaldelse af case-materialet og ved brug af basal reguleringsteoretisk og –teknisk viden. Disse resultater peger på, at den anvendte metode er robust og giver resultater, der er sammenlignelige
TERAPEUTISK KOMPETENCE I EN PROBLEMATISK PRAKSIS
Authors: Dreier Ole
Published: December 2022

Der argumenteres for at begribe terapeutisk kompetence som et aspekt ved den konkrete behandlingspraksis. På baggrund heraf karakteriseres den terapeutiske kompetence som problematisk, fordi faget og den terapeutiske praksis er problematiske størrelser. Kompetencen forandrer sig historisk og er lokalt og individuelt forskellig. Den er sammensat og må forstås decentreret, er distribueret og partiel, positioneret og situeret, omstridt og uselvfølgelig, præget af personlig usikkerhed og en norm om fejlfrihed samt et problematisk eneansvar. Det paradoksale forhold at udøve autoritet i styringen af andre menneskers selvstændighed skærper terapeuters personlige behov for selvovervågning, selvransagelse og selvudvikling. Men det nødvendiggør også en kombination af fagkritik, selvkritik og udvikling. Der plæderes for behovet for en konkret praksisforskning af terapeuten som person i en behandlingspraksis, præget af sådanne forhold.
LIVSERFARINGENS ANATOMI
Authors: La Cour Peter
Published: December 2022

Anmeldelse afKræft og eksistens - om at leve med kræftaf Bo Jacobsen, Stine Dalsgaard Jørgensen og Susanne Eilenberger JørgensenDansk psykologisk Forlag, 1998, 320 s. - kr. 248,-
PÆDOFILI
Authors: Munck Else
Published: December 2022

En anmeldelse af en antologi redigeret af Jan Andreasen: Pædofili ...om seksuelt misbrug af børn og unge isamfundets institutioner.Frydenlund. København 1999. 157 sider. Pris kr. 198,-.
FREUD I SVERIGE
Authors: Andkjær Olsen Ole
Published: December 2022

En anmeldelse af Per Magnus Johansson: Freuds psykoanalys I-II.Disputats. Daidalos 1999; 752 sider, 607 sv. kr.Anmeldelsen er en forkortet og bearbejdet version af oppositionen d. 27. februar 1999 ved Göteborg Universitet.
PSYKOLOGIENS GRUNDLÆGGELSE I DANMARK
Authors: Sode Funch Bjarne
Published: December 2022

Dansk psykologi blev grundlagt som en selvstændig videnskab i 1886 da Alfred Lehmann etablerede sit første psykofysiske laboratorium i København. Lehmann, som havde tilegnet sig principperne for experimentel forskning ved studieophold hos Wilhelm Wundt i Leipzig, var repræsentant for den nye psykofysiske psykologi, og oprettelsen af et selvstændigt laboratorium var udtryk for et opgør med den hidtidige filosofiske tradition. Lehmann var en initiativrig og alsidig forsker og selv om hans forskningsresultater primært har historisk interesse i dag, hersker der næppe tvivl om at hans indsats fik afgørende betydning for psykologiens etablering som selvstændigt universitetsfag og praktisk anvendt disciplin i det danske samfund.
DE PSYKOANALYTISKE FORENINGER I DANMARK
Authors: Andkjær Olsen Ole
Published: December 2022

Artiklen omhandler de vigtigste af de psykoanalytiske foreninger, der har eksisteret i Danmark fra omkring 1930 til nutiden. Der har været to hovedretninger i dansk psykoanalyse, nemlig en retning der er opstået mere eller mindre spontant inden for den kulturradikale bevægelse, og som siden fik en ny blomstringsperiode i forbindelse med studenteroprøret, og en retning, der er indpodet udefra som en direkte aflægger af den internationale psykoanalytiske forening. Den første retning har haft sin styrke i det samfundsmæssige engagement og i anvendelsen af psykoanalysen inden for en lang række fagområder, men har haft vanskeligt ved at etablere en forsvarlig terapeutisk praksis. Den anden retning har søgt at efterleve kravene i den internationale forening, men har til gengæld haft vanskeligt ved at tilpasse sig det specifikke danske kulturgrundlag, hvorfor dens gennemslagskraft indtil de seneste årtier har været ringe.
PSYKOLOGI SOM UNDERVISNINGSFAG I DE GYMNASIALE UDDANNELSER
Authors: Damsager Anders
Published: December 2022

Artiklen redegør for den udvikling, psykologi som undervisningsfag i de gymnasiale uddannelser har gennemgået, siden faget blev introduceret med HF's oprettelse i 1967. Faget nød fra starten stor popularitet blandt kursisterne, mens det i mange år kneb med at opnå accept som et væsentligt gymnasialt fag, både blandt politikere, lærere i andre gymnasiale fag og sågar også blandt psykologer. Således blev der først i 1979 – under protest fra Dansk Psykologforening – oprettet en egentlig psykologilæreruddannelse, og således skulle der et antal gymnasiereformer til, før der så sent som i 1993 var politisk vilje til også at indføre psykologi som fag i gymnasiet. Men siden da har psykologi konsolideret sin position som et centralt både alment dannende
MARXISME OG PSYKOLOGI
Authors: Steen Nielsen Birger
Published: December 2022

Artiklen beskriver hvordan den marxistisk dominerede fagkritik i studenterbevægelsens første tid også førte til opbrud og nyorienteringer inden for psykologien. Blandt de mange forskellige

positioner, der i første omgang udvikledes i – hæftige – indbyrdes diskussioner, men efterhånden ikke var på talefod med hinanden, gik én væsentlig skillelinje mellem dem der – med udgangspunkt i sovjetmarxismen – ville udvikle en marxistisk psykologi, og dem der – inspireret af kritisk teori – orienterede sig mod psykoanalysen. En anstødssten, for mange, var anerkendelsen af en »indre natur«. Retraditionaliseringen på universiteterne indebar en demontering af kritik som erkendelsesform. Det fik også konsekvenser for psykologien. Temaerne fra mødet mellem marxisme og psykoanalyse blev ikke fastholdt og videreudviklet. Så idag står konstruktivisme og nybiologisme uformidlet ved siden af hinanden – og omgangen med det ubevidste er igen neutraliseret til et primært terapeutisk anliggende. Men inspirationen fra kritisk teori er ikke opbrugt, den udgør fortsat et uindløst program.
UBEVIDST INTELLIGENS
Authors: Elsass Peter
Published: December 2022

En anmeldelse af Ole Vedfelt: Ubevidst intelligens. Du ved mere end du trorGyldendal, 2000.
KULTUR-PSYKOLOGI I GLOBALISERINGENS TIDSALDER INDLEDNING
Authors: Berliner Peter , Heimann James
Published: December 2022

Den tværkulturelle psykologi har udviklet sig meget gennem de 13 år, der er gået siden Psyke & Logos udsendte et temanummer om Kulturpsykologi (nr. 1, 1988). Fra at opfatte psykologiens rolle som at beskrive forskelle mellem forskellige kulturers indflydelse på kognition, emotion og perception er interessen i stigende grad samlet omkring at undersøge de udvekslingsprocesser, der er mellem mennesker, der beskriver sig som tilhørende forskellige kulturer. Dette interkulturelle niveau er rykket i fokus. Og er nu videre udviklet til også at omfatte et transkulturelt niveau, nemlig de transaktioner, der forudsætter en viden om selve kulturmødet, dvs. en over-kulturel kompetence. Denne udvikling er udvirket af, at der sker en øget migration, der gør udvekslingen på tværs af – og over – kulturer stadig mere nærværende for millioner af mennesker. Også kommunikationsmidlernes udvikling bidrager til denne proces. Om end der stadig er meget store forskelle i menneskers livsmuligheder – i den forstand at verdens ressourcer ikke er blevet »globaliserede« – lever vi faktisk efterhånden på nogle områder i den globale landsby. Med flyvemaskinens indførelse begyndte byerne at få samme spinkle forhold til menneskelige behov som museer har. (McLuhan 1967, side 113). Dette citat, der viser at med tiden er Monty Python ved at blive socialrealisme, udtrykker ét aspekt ved ideen om den globale landsby. Til metaforen hører, at landsbyer er fyldt med problemer, sladder, medmenneskelige spændinger og intriger – og bastant mistro mod enhver fremmed. I den globale landsby er der ingen fremmede – eller er der? Måske fører globaliseringen til at vi alle bliver de(n) fremmede.
OM OPLEVELSEN AF DE ANDRES LIDELSER. Tiltrædelsesforelæsning
Authors: Mirdal Gretty
Published: December 2022

Titlen på dette omskrevne foredrag er inspireret af Franz Froms klassiske værk, »Om oplevelsen af andres adfærd«, hvori From bemærker, at vi er tilbøjelige til at give andre mennesker skylden, når vi ikke forstår dem, eller når deres adfærd ikke svarer til vore forventninger. Denne iagttagelse sættes i relation til vurderingen af psykopatologi i den transkulturelle kliniske praksis, og mere specifikt i relation til anvendelsen af det internationale diagnostiske system, DSM-IV. Den implicitte ethnocentriske slagside af denne og lignende diagnosticeringsmetoder diskuteres i lyset af forfatterens eget arbejde med indvandrere og flygtninge i Danmark.
EN OVERORDNET TVÆRKULTUREL FORSTÅELSE FOR, HVORDAN TRAUMATISK STRESS KUNNE MANIFESTERE SIG
Authors: Heimann James
Published: December 2022

I artiklen betragtes nogle af de overvejelser jeg ville gøre mig hvis jeg ( en antropolog) var en terapeut der stod overfor en person af anden etnisk herkomst som muligvis led af traumatisk stress. Hvilke overvejelser ville jeg så gøre mig i retning af at kunne bedømme om personens adfærd eller udsagn er tegn på normalitet eller er symptomer på traumatisk stress? Hvilke overvejelser vil jeg så gøre mig, om hvordan jeg skulle sætte ind for at kunne hjælpe personen? Jeg prøver at besvare disse spørgsmål ved at undersøge hvorved det vestlig verdensbillede og menneskesyn adskiller sig fra resten af verden gennem eksemplet Indien, og hvordan dette viden ville kunne påvirke vores tilgang til traumatisk stress symptomer. Mine Nyrer svage og min lever brænder... det er fordi jeg har oplevet meget hjertelidelse – jeg er ensom og savner min familie Vietnamesisk flygtning i USA til sin læge(Mock 1995)
AT KRYDSE EN GRÆNSE – om kulturbegrebet i grænseland
Authors: Bovbjerg Anne Kirstine
Published: December 2022

I denne artikel diskuteres kulturbegrebet i psykologien i en samfundsmæssig og eksistentiel kontekst. Det vises, at kulturbegrebet har tendens til at forstås, som relateret til traditionsbegrebet i en bestemt faglig forståelse, der tager udgangpunkt i et generelt ønske om, at kunne forstå og forklare fremmedes adfærd, når de kommer til os som f.eks flygtninge og indvandrere. Det diskuteres om traditionssamfund findes i ren form i dag, hvor alle jordens landsbyer og kroge er ramt af informationssamfundets og teknologiens glæder og forbandelser. Der diskuteres om vi her i vor del af verden er gået fra at leve i traditionssamfund til moderne samfund og derefter i et samfund præget af subkulturelle gruppemekanismer og kulturelle værdier. Mange flygtninge kommer med et genuint ønske om hurtigst mulig at blive som os. De forsøger at lære og blive en de af vores ydre kultur, så hurtigt som muligt via klædedragt og andre ydre kulturtegn. Kan man udelukkende forstå dette som tegn på et assimilations eller i bedste fald integrationsønske. Føler flygtninge sig belastet af anderledeshed, hvis dette ikke lykkes, og kan man også tolke deres ønske som ressilience og sund handlekraft? Til sidst diskuteres disse fænomener med udgangspunkt i to franske filosoffers tanker. 1: Jean Paul Sartres tanker om menneskets mulighed for at træde i meningsfuld væren via sit møde med andre og det fremmede, samt hans begreb »at være i ond tro«diskuteres. 2: Filosoffen Gauchets tanker om »alteritè« anvendes videre til en perspektivering af mulighederne ved menneskers møde med det anderledes via mødet med »den anden«.
ETNISK LIGETILLING PÅ ARBEJDSMARKEDET GENNEM ÆNDRING AF DISKURSIV PRAKSIS OM KULTUR
Authors: Moes Mette , Toftgård Petersen Tine
Published: December 2022

Artiklen bygger på vores speciale »Kulturel Kompleksitet på Arbejdsmarkedet i Danmark«, der omfatter en undersøgelse af integration på arbejdsmarkedet. Artiklen har en diskussion af kulturel identitet og interkulturel kommunikation i det globaliserede samfund som sit omdrejningspunkt – set fra et postmoderne perspektiv. Med udgangspunkt i kvalitative interviews diskuterer vi, hvad diskurser om kultur kan betyde for relationen mellem nogle firmapartnere med forskellige tilknytninger til det danske nationale fællesskab, og hvordan deres oplevelser af integration kan inspirere til nye tiltag for at fremme etnisk ligestilling på landets arbejdspladser. Vi konkluderer bl.a., at en ændring af diskursiv praksis i forhold til kultur, fra en klassisk til en kontekstorienteret kulturforståelse, er en forudsætning for at skabe etnisk ligestilling på arbejdsmarkedet i Danmark
ORGANISATIONEN SOM KULTURELT FÆNOMEN
Authors: Kristensen Ole Steen
Published: December 2022

Idéen om organisationen som kulturelt fænomen var attraktiv for mange organisationsforskere, idet der blev sat fokus på sprog, ritualer, myter og historier som menneskelige udtryksformer. I artiklen diskuteres den gensidige afhængighed mellem organisationskultur og emotioner med udgangspunkt i tre kulturtraditioner; kulturen som et mønster af grundlæggende antagelser, kulturen som symboler og kulturen som et sammenvæv af anliggender, sociale relationer og videntraditioner. I anden del beskrives med udgangspunkt i fire cases om trusler, ydmygelser, misundelse og kontrol, hvorledes emotioner vækkes og reguleres i organisationer. Det konkluderes, at de omstændigheder, hvorunder emotioner vækkes og reguleres i organisationer påvirkes af sociale relationer og aktivitetsmønstre. Den emotionelle tolkning præges af og sætter sit præg på de sociale relationer og dermed den sociale struktur samt på den måde, hvorpå emotionalitet håndteres.
TORTURE, CRUEL, INHUMAN AND DEGRADING TREATMENT OF WOMEN - Psychological consequences
Authors: Arcel Libby Tata
Published: December 2022

Artiklen diskuterer køns-specifikke torturformer, tværkulturelt, set fra et Menneskerettighedsperspektiv. Den diskuterer hovedsageligt sexuel tortur og grov, umenneskelig og nedværdigende behandling af kvinder udført af statslige magtudøvere, som politi og fængselsfunktionærer i mange kulturer. De seneste udviklinger i internationale love om kvinders menneskerettigheder som de udtrykkes i FN strategier beskrives og diskuteres. Derudover diskuterer artiklen årsagerne bag den totale straffrihed for udøvere af massiv sexuelt misbrug af kvinder under WW2, og opridser de seneste mentalitetsforandringer i opfattelsen af voldtægt af kvinder fra statslige magtudøveres side. I dag anerkendes voldtægt som tortur ifølge FN’s Konvention mod tortur. De fysiske og psykologiske konsekvenser af sexuelt misbrug opsummeres og artiklen foreslår en række forebyggende foranstaltninger på lovmæssigt, institutionelt, civilsamfunds -og individuelt niveau. Nobody asks a male torture victim whether he has consented to torture but the issue of consent is always present when a woman wants to reveal that she has been sexually abused by an official.
MILJØSPSYKOLOGIENS FORDOMME OG DEN KROPSLIGE FORNUFT
Authors: Dauer Keller Kurt
Published: December 2022

I dette essay diskuteres miljøpsykologien som et eventuelt psykologisk paradigme, der imidlertid begrænses af fordomme om indre-ydre distinktioner, som selv de mest lovende tilløb til en ny grundlagspsykologisk position ikke gør op med. Det gør derimod den fænomenologiske opfattelse af menneskets eksistens som en transcendens. Merleau-Pontys afdækning af kropslig fornuft og sociokulturel mening i perceptuel-ekspressiv intentionalitet danner endvidere et antropologisk-ontologisk grundlag for en psykologi, der hellere giver slip på fordomme end på den menneskelige erfaring.
ØKOLOGISK PSYKOLOGIS BIDRAG OG BEGRÆNSNINGER SOM UDVIKLINGSPSYKOLOGISK FORKLARINGSMODEL
Authors: Jensen de López Kristine
Published: December 2022

Udvikling finder sted i en heterogen social verden, hvor eksempelvis beskrivelsen af det dyadiske mor-barn forhold ikke kan betragtes som en tilstrækkelig udviklingspsykologisk model. Det økologiske perspektiv med dets inddragelse af omverdenen, giver derimod mulighed for en mere kontekstuel forståelsesramme, men samtidig afskriver teoretikere inden for et klassisk økologisk perspektiv – med en kollektiv skræk for det indre mentale – sig ofte muligheden for at kunne forklare årsagerne til de psykologiske forandringer hos individet. I artiklens første del præsenteres først Gibson og Bronfenbrenners klassiske økologiske modeller. Dernæst inddrages relateret aspekter fra Vygotskys teoretisering om barn-omverden, og fra teorien om »cultural learning«. I forlængelse heraf illustreres den empiriske anvendelse af et økosystemisk perspektiv i forståelsen af mexicanske indianerbørns legeaktivitet. I artiklens anden del præsenteres den sociogenetiske tilgangs bud på kontekstuelle udviklingspsykologiske mekanismer, samt nogle af de konceptuelle uenigheder vedrørende mekanismernes ontologi. I sidste del eksemplificeres situeret semiotisk mediering som udviklingspsykologisk mekanisme ud fra Oliveiras’ observation af brasilianske småbørns rolleleg. Afrundingsvis påpeges nogle metodemæssige problemer ved et økologisk udviklingspsykologisk perspektiv, og nødvendigheden af en intenderet tese mellem et økologisk perspektiv og social mediering, i forhold til udviklingspsykologiens gradvise erkendelse af at tværkulturelle data er afgørende for at bevare forståelsen af, at en stor del af vores forskningsmateriale og udviklingspsykologiske teorier har relativ karakter.
SUBJEKTIVERING OG DESIRE – BEGREBER PÅ EMPIRISK ARBEJDE I AKADEMIA
Authors: Søndergaard Dorte Marie
Published: December 2022

Artiklen søger at udvikle et begreb om ‘desire’ tæt knyttet til socio-kulturelle og poststrukturalistiske forståelser af subjektivering. Dette gøres perspektiveret gennem en analyse af en empirisk case, der involverer en adjunkts eksklusionsoplevelser i karriereovergangen til lektor. Analysen fokuserer på inkompatible former for akademisk desire, på modsætningsfulde faglige og politiske diskurser, på kønnede kodesystemer og biografiske erfaringsspor – alt sammen som ineragerende elementer, der syntetiseres og bearbejdes i den stadige subjektiverende processering i den givne kontekst.
MENNESKET I PRODUKTUDVIKLINGENS TIDSALDER
Authors: Prætorius Nadja U.
Published: December 2022

Vækstsamfundets ensidige udnyttelse og overbelastning af visse aspekter af den menneskelige kapacitet på bekostning af andre og lige så nødvendige og livgivende menneskelige kvaliteter, fører til stress og udbrændthed hos stadig flere mennesker. Den mangelfulde udvikling af det menneskelige potentiale bevirker, at stadig flere har vanskeligt ved at klare konfrontationer og uundgåelige livskriser på egen hånd og søger psykolog. Utilstrækkelig og ensidig udvikling giver anledning til fysisk og psykisk ubalance, der gør mennesker skrøbelige, sårbare og depressive. Den herskende samfundsøkonomiske væksttænkning, hvis grundlæggende parametre er vækst-konkurrence-succes, slår igennem ikke blot i styring og ledelse af erhvervslivet, men også i tiltagende grad inden for det offentlige og undervisningsområdet. Tilpasningen og uddannelsen af arbejdsstyrken fra skolealderen, ind i voksenalderens uddannelsesforløb og arbejdslivets læringsprocesser viser i stigende grad – under indflydelse af lærings- og styringsprincipper fra moderne management – tendenser i retning af produktudvikling af mennesker. Med udgangspunkt i A.H. Almaas udviklingsteori, der baserer sig på såvel traditionelle visdomsskolers omfattende erfaringer om selvets dimensioner og kvaliteter som på de psykoanalytisk inspirerede objektrelationsteorier, søges det vist, at den moderne managements lærings- og udviklingsprincipper bygger på narcissistiske forestillinger og tankegange, og i sin fremskrivning af den ideelle medarbejder, gør denne til rendyrket narcissist.
SUBJEKTET FOR DET UBEVIDSTE – I LACANS PSYKOANALYSE
Authors: Lauritsen Laurits
Published: December 2022

Betegnelsen »subjekt«, »subjekt for det ubevidste«, er gennemgående i Lacans psykoanalyse, men har flere forskellige analytiske lag, som kan påvises (især Freuds jeg-spaltning), og flere, også filosofiske (Descartes, Hegel), der kan identificeres. Udgangspunktet er det freudske ubevidste, men forstået som et system, dvs. med en indre særpræget sammenhæng. Denne er hos Lacan kendetegnet ved en indre »spaltning«, en mangel eller en ufuldstændighed i dets egenfunktion. Subjektet fremtræder i den analytiske bevægelse, hvor selve det diskursive forløb, fra et oprindeligt materiale (S1) over til et andet materiale (S2), der udtrykker en »viden« om dette, repræsenterer subjektet. »En signifiant repræsenterer et subjekt for en anden signifiant« (Lacan).
BETWEEN-AGERE – ET SPØRGSMÅL OM SEKSUALITET ELLER LEG?
Authors: Røhder Katrine
Published: December 2022

I artiklen præsenteres between-agerne – piger mellem ti og tolv, der klæder sig i seksuelt udfordrende tøj – og den bekymring, de gøres til genstand for i debatten i medierne. Essentielt i denne bekymring er misforholdet mellem pigernes seksuelle tegn og det traditionelle syn på, hvordan børn bør opfører sig. Denne problemstilling udfordres, idet der i artiklen argumenteres for, at bekymringen er baseret på en romantisk forestilling om forholdet mellem barndommens naturlighed og seksualitetens kulturelle oprindelse, der både er ensidig, forkert og begrænsende for en forståelse af between-agerne. Der argumenteres for, at der er behov for en fornyet og kvalificeret diskussion, således at pigernes seksuelle adfærd kan begribes på adækvat vis. Der konkluderes i den forbindelse, at leg og seksualitet ikke nødvendigvis skal ses som modsætninger, idet legen kan fungere som en ramme for between-agernes seksuelle ageren. Legen rummer således en forståelseskvalitet i forhold til betweenagerne, som det er relevant at undersøge nærmere.
OM DEN TIBETANSKE »ANDERLEDESHED«
Authors: S. Mathiasen Stephen
Published: December 2022

En replik til »Når selvoplevelsen erstattes af krop og ånd« af Peter Elsass, Psyke og Logos nr. 1, 2002.
MØDET MED DET ONDE I ET PSYKOTRAUMATOLOGISK PERSPEKTIV
Authors: Elklit Ask
Published: December 2022

En afgørende kerneoplevelse for mange voldsofre er mødet med gerningsmandens intention om at skade, kvæste eller dræbe ofret. Dette møde resulterer i en række psykologiske reaktioner, hvoraf nogle er fælles for en række traumatiske begivenheder, mens andre er specifikke for den proces, hvor nye skemaer akkommoderes, som kan integrere begrebet om »personlig ondskab « i ofrets basale grundantagelser. Vigtige temaer i bearbejdningen af mødet med det onde er kapaciteten til at forsvare sit liv i en livstruende situation og potentialet for selv at rumme en ondskab af samme omfang som gerningsmandens. Teorier om tilknytning, kontroltab, sekundær traumatisering og kognitiv bearbejdning bidrager til forståelsen af de komplekse forhold, der fremkommer i mødet med det onde.
LEG OG UDVIKLING AF ANTISOCIALE KOMPETENCER
Authors: Schousboe Ivy
Published: December 2022

Forskellige kulturer har radikalt forskellige normer for henholdsvis pro- og antisocial adfærd, og i enhver kultur bliver den opvoksende generation søgt socialiseret til at erhverve sig netop denne kulturs sociale repertoire og måde at skelne mellem godt og ondt på. Den vestlige kulturkreds udviser stor ambiguitet med hensyn til forholdet mellem det gode og det onde, og menneskers indbyrdes relationer kan karakteriseres som socialt komplekse med hensyn til dette. En vigtig måde for børn at udforske social kompleksitet på er ved at lege med den. Dette er ikke upåagtet af voksne, og det bliver illustreret, hvordan voksne har søgt og stadigvæk forsøger at anvende leg som udviklingsmedium for børn. Legeforskningen bliver præsenteret, og main-stream’s opmærksomhedsområder og tænkning om børn og leg bliver kritisk diskuteret. På den baggrund bliver det fremhævet, at børn leger både på godt og ondt, og det bliver forsøgt at bidrage til legeteori på en måde, der gør den egnet til at begrunde, at leg kan tjene som et socialt eksperimentarium. Det bliver belyst, at det at deltage i lege med regulært aggressivt islæt, har forskellige implikationer for forskellige børn. Afslutningsvis bliver det pointeret, at det er til fordel for børn at erhverve også antisociale kompetencer.
DEN KREATIVE HJERNE
Authors: Theilgaard Alice
Published: December 2022

Artiklen giver en kort oversigt over neuropsykologiske funktioner af betydning for kreativitet. To forskellige strategier fremhæves: Den ene er syntetisk, analog, ikonisk og intuitiv. Den anden er entydig, digital, begrebsmæssig og abstrakt, svarende nogenlunde til Freuds primær- og sekundær-proces. Der drages andre paralleller til psykoanalytiske begreber.(Winnicott). Den fysiognomiske perception, metaforens og fusionens rolle i kreativiteten omtales, ligesom der redegøres for empiriske undersøgelser (Kugler, Rothenberg) og for Malinowski’s phatic speech. – Den kreative proces er en aktiv demaskering og strukturering af ubevidste tanker, følelser og motiver. Kreativitet kan ses som et samspil mellem ubevidst scanning og bevidst orden.
HVAD ER DATID, OG HVAD ER NUTID?
Authors: La Cour Peter
Published: December 2022

Anmeldelse af Psykodynamisk leksikon. Redigeret af Ole Andkjær Olsen 992 sider, 499 kr.
IMPACT ASSESSMENT IN REHABILITATION	OF TORTURE SURVIVORS – a long-term research strategy based on a global multi-centre study design. Part I: Theoretical considerations
Authors: Amris Stine , G. Arenas Julio
Published: December 2022

Accumulated evidence that torture and other related human rights violation produces health-related consequences that require health professional assistance, has been the point of departure for the development of a global association of rehabilitation centres specialised in rehabilitation of torture survivors. The work field of torture is therefore a work field with an applied clinical practice rooted in a health professional paradigm recognising, though, the importance and influence of the socio-political and legal dimension of torture as a trauma and in service provision. In spite of a long history of rehabilitation of torture survivors, very few questions within service provision are answered. The implications of this shortcoming of knowledge are: 1) that effectiveness information on rehabilitation of torture survivors is not available, and 2) that no clear and scientifically valid recommendations on the organisation and functioning of rehabilitation services, and the intervention they offer in different socio-cultural contexts can be put forward. Given the uniqueness of torture as a trauma, the complexity of the health-related consequences with numerous contributing and modifying factors and the diversity of provided rehabilitation services to torture survivors, outcome research in this area is complex. The scientific approach implicates a series of methodological challenges and the use of combined research methodologies applied in several steps in order to ensure validity of the results. Research qualified of producing such knowledge will demand a shift from the traditional discipline-centred mode of knowledge production towards a broader conception of knowledge production, where knowledge is generated in the context of application and addresses problems identified through continual dialogue between actors from a variety of settings. The present article is a presentation of a long-term research strategy – The Impact Assessment Study – based on a global multi-centre study design and comprising 5 phases. The strategy has been developed with the aim of conducting a systematic »mapping« of the work field of torture, and the clinical practice applied in multidisciplinary rehabilitation of torture survivors. The main objective of the overall study is to assess if, how and to what extend rehabilitation at specialized centres provided in different socio-cultural contexts improves the well-being of torture survivors, and based on the achieved knowledge to establish empirically founded »best practice guidelines« for the future clinical work. Point of departure in the article will be an introduction to some of the theoretical considerations behind the research strategy, focusing on outcome assessment from a health professional perspective – what are we to measure? – and the nature of the existing knowledge-base within rehabilitation of torture survivors – the scientific state of the art.
DECENTERING STRUGGLE: TRAUMATIZING CENTRAL AMERICANS
Authors: Rønsbo Henrik
Published: December 2022

This essay demonstrates the ways in which Central American subjects during the last three decades have been centered by changing discourses on violence. From violence entextualized as intrinsic to the eschatological history of the people, to the violence as an autonomous process, that creates entire populations of traumatized. Within this entextualizing trauma is seen as the normal reaction to violence and the ability of social groups and individuals to act has been silenced while agency is transferred to the entities of psycho-social support: The psycho-social interventions combine individualizing and totalizing techniques through which entire populations are placed at the margins of society, living lives in which their emotional state is monitored by humanitarian agencies and interventions designed according to registered levels of well-being and the prevalence of psychological trauma in the general population. By entextualizing violence as an autonomous process, which generates trauma that trough feed-back effects may reproduce themselves over several generations, we have arrived at a theoretical model of life at the margins, which is ill equipped to explain the ways in which violence, everyday life and the exercise of power are articulated in post-colonial societies in Latin America, Africa and Asia.
PRAKSIS, MAGT OG UDVIKLING – aspekter i psykosocial intervention i postkonfliktsamfund
Authors: Haagensen Jan Ole
Published: December 2022

Artiklen plæderer for en udviklingsorienteret tilgang til psykosociale interventioner i postkonfliktsamfund, hvor der gøres brug af erfaringer opnået inden for udviklingsforskning og praksis. Det betyder en øget fokus på kontekst og kultur allerede i planlægningsfasen og ikke mindst et genuint samarbejde med lokale partnere. For kun på den måde kan en holdbar succes opnås. Når der arbejdes med et emne som tortur, drejer det sig om magt og politik, og der findes ikke nemme tekniske løsninger. Psykosocial intervention kan i en udviklingssammenhæng derfor ikke ses isoleret, men skal ses i en større politisk sammenhæng. Tilgange til psykosocial intervention og udviklingsbistand har fælles tankegods, der kan bygges videre på, idet der inden for begge interventionsformer er tradition for at tage udgangspunkt i ressourcerne hos dem, man ønsker at bistå; de har med andre ord indlejret et forandringspotentiale. Det drejer sig om aktive mennesker og grupper, som besidder ressourcer og potentialer, der kan udnytte det politiske rum, således at magtforholdene gøres mindre asymmetriske og de værste menneskelige handlinger udryddes.
DOKUMENTATION AF TORTUR – om metoder og begreber
Authors: Worm Lise
Published: December 2022

Tortur og andre overgreb på menneskerettigheder forekommer i dag i omkring halvdelen af verdens lande (Amnesty International – Annual Report 2003). Arbejdet med at bekæmpe tortur er således fortsat særdeles relevant. Torturen kan først bekæmpes i det øjeblik, at det er bevist, at den findes og i denne sammenhæng er dokumentation afgørende. Dokumentation kan anvendes til at retsforfølge de ansvarlige. Dokumentation kan desuden bruges til at lægge pres på regeringer eller andre ansvarlige og derved også virke forebygggende overfor fremtidig anvendelse af tortur. Endelig kan dokumentation være en støtte til torturoverleverne, – en slags anerkendelse af de lidelser de har været igennem og evt. en afdækning af behovet for rehabilitering. En sådan dokumentation udføres b.la. af Amnesty International’s danske Lægegruppe. Disse læger udnytter deres lægefaglige viden til at udfærdige rapporter, der beskriver den udførte tortur og de fysiske og psykiske følger, torturen medfører. Rapporten skrives på baggrund af interview og lægeundersøgelser. Til dette arbejde anvendes Istanbulprotokollen (udgivet 1999). Den indeholder internationale retningslinier for undersøgelse og dokumentation af formodede tortursager og for rapportering af fundene til relevante myndigheder. Flere organisationer arbejder i dag på at få Istanbulprotokollen implementeret i så mange lande som muligt for at udbrede kendskabet til dokumentation og undersøgelse af torturoverlevere, og bidrager derved til kampen mod tortur.
DET (MÅSKE KNAP SÅ) FRIE AUTONOME SUBJEKT?
Authors: Busch-Jensen Peter
Published: December 2022

Store dele af vores samfund bevæges og forandres i dag ud fra devisen Mere frihed til den enkelte. Med afsæt i konkrete strategier og eksempler fra moderne arbejdsliv belyser denne artikel nogle af de måder, hvorpå denne »frihed« i dag identificeres, implementeres og realiseres. Billedet dette tegner, skitserer nogle højst modsætningsfulde organisations- og samværsformer, der ikke alene muliggør nye selvbestaltede magt- og kontrolformer, men også en række svært gennemskuelige og belastende dilemmaer for den enkelte. Dette problem forfølges ud af forskellige tangenter – nogle historiske, andre politiske og/eller teoretiske. Samlet munder det ud i en påstand om, at mange af vores gængse oplevelser af mere frihed, medbestemmelse og plads til forskellighed, forudsætter en svækket og afpolitiseret sans for, hvad frihed og ansvar indebærer. Dette rejser spørgsmålet: implicerer vores sædvanlige forestillinger om og handlemåder med »mere frihed til den enkelte« – på arbejdsmarkedet, i uddannelsessystemet og i det politiske system – en reel risiko for, at frembringe og muliggøre præcis modsatte resultat?
PÆDAGOGIKKEN OG DET TABUISEREDE FREMSKRIDT
Authors: Fibæk Laursen Per
Published: December 2022

Pædagogikken er i disse år præget af nye slagord som ’ansvar for egen læring’ og ’den fleksible skole’. Den kritiske socialvidenskab er tilbøjelig til at opfatte den nye diskurs som udtryk for en tilpasning til den aktuelle samfundsudvikling. Fremskridt vil man ikke høre tale om, snarere betragter man det som problematisk, at magtteknikkerne raffineres og bliver vanskeligere at gennemskue. Artiklen argumenter for, at denne Foucault-inspirerede analyse er grundlæggende forkert. Der er væsentlige argumenter for at betragte udviklingen som fremskridt, både i moralsk og i ’teknisk’ henseende. Det betyder dog ikke, at udviklingen skal ses som resultat af velinformerede rationelle valg. Det centrale i ’den nye pædagogik’ er bestræbelsen på at udvikle selvdisciplin hos eleverne ved allerede tidligt at forsøge at få dem til at praktisere selvdisciplin. Feudalsamfundets skole brugte fysisk afstraffelse og industrisamfundets skole overvågning og institutionel kontrol som midler. Videnssamfundets skole søger at lære eleverne selvdisciplin ved hjælp af ’learning by doing’, altså ved at praktisere selvdisciplin.
LIVET SOM UNDTAGELSESTILSTAND - Overlevelsesstrategier, fremmedgørelse og stress set i lyset af
Authors: U. Prætorius Nadja
Published: December 2022

Udviklingspsykologiske iagttagelser af selvudviklingsprocessen samt erfaringer fra krisepsykologi viser, at manglende værdsættelse og accept af mennesker som de personer, de er, opleves som tilintetgørende på linje med fysisk at blive truet på livet. Hvis situationen er længerevarende, skabes en kronisk stresstilstand. Personen tvinges til at udvikle overlevelsesstrategier for at tilpasse sig og opnå omgivelsernes accept og undgå udstødelse. Personen fremmedgøres herved fra sig selv, ud vikler en skrøbelig identitetsoplevelse og et mangelfuldt selvværd, hvilket forstærker afhængigheden af ydre autoriteter. Med postmoderne managementteori har selvudviklingsbegrebet undergået en samfundsmæssiggørelse. Fra at være personens eget projekt: at udvikle sig ud fra sine egne forudsætninger og valg, er selvudviklingsbegrebet blevet underordnet og tilpasset samfundets behov. Herved kan den enkelte bringes til primært at identificere sig som samfundsborger/medarbejder og til at udvikle ydrestyret selvforvaltning. På baggrund af materiale indsamlet som supervisor i social- og sundhedssektoren og som privatpraktiserende psykolog vises det, at alvorlige, arbejdsrelaterede stresstilstande ikke udelukkende skyldes større arbejdsbelastning. Det ændrede selvudviklingsbegreb synes – især med introduktionen af kompetencebegrebet – at skabe grobund for styringsstrategier, der muliggør udøvelsen af kontrol, overvågning, evaluering og eksponering af primært kvantificerede udtryk for udvikling, læring og resultatopnåelse. Eksempler og cases, der er anvendt i artiklen, peger på risikoen for, at disse styringsstrategier kan virke intimiderende, tilintetgørende og fremmedgørende. Dette kan medføre alvorlige fysiske og psykiske belastningsreaktioner, som f.eks. hjerte-karsygdomme, depression og udbrændthed.
INTEGRATIV TÆNKNING OG PSYKOLOGISK FORSKNINGSMETODIK
Authors: Tønnesvang Jan
Published: December 2022

Artiklen fremstiller en integrativ begrebsramme for forståelsen af fænomener (herunder psykiske) i verden. Med basis i en såkaldt holontænkning hævdes det, at ethvert fænomen dels har en inderside og en yderside og dels eksisterer i dets entalsmanifestation og dets flertalssammenhæng med andet. Pointen i forhold til en psykologisk forskningsmetodik er, at alle disse sider og manifestationer må tages i betragtning, hvis man vil forstå psykiske fænomener i deres fulde kompleksitet uden at lave uhensigtsmæssige reduktioner af disse.
KOMMENTARER OG SPØRGSMÅL TIL PSYKOLOG DENNIS LINDS ARTIKEL
Authors: Møllegaard Jepsen Jens Richardt , Jørgensen Ole Sylvester
Published: December 2022

Kommentarer og spørgsmål til psykolog Dennis Linds artikel Tilknytningsforskningens bidrag til forståelsen af psykopatologi hos børn i Psyke og Logos, 2003, 24, 686-718
MOD TIL AT MØDE MAGTEN – en caseanalyse af moraludviklingen hos Sophie Scholl
Authors: Karpatschof Benny
Published: December 2022

Artiklen er en caseanalyse baseret på dagbøger og breve fra Sophie Scholl, der som medlem af den tyske modstandsbevægelse mod Hitler blev henrettet i 1943. Den teoretiske hensigt er at teste min teori om dannelsen af den personlige moral, en teori der på samme tid er inspireret af og i opposition til Kohlbergs og Gilligans teorien. Men egen teori har til hensigt at undgå Kohlbergs kognitive abstraktion og Gilligans følelsesbaserede snæverhed. Kernen i dette teoretiske alternativ er en udvikling gennem stadierne: TILKNYTNINGSFØLELSER, INKARNEREDE VÆRDIER OG IDEALISEREDE VÆRDIER.
DET ER ALDRIG FOR SENT AT LÆRE EN FØLELSE
Authors: Helweg-Jørgensen Stig
Published: December 2022

Artiklen tager udgangspunkt i dialektisk adfærdsterapis grundtese, at personer med borderlinepersonlighedsforstyrrelse har gennemgribende problemer med følelsesregulering. Denne forestilling sammenholdes med virksomhedsteoriens forskellige niveauer af psykisk genspejling. Der argumenteres i artiklen for, at borderlinepatienter ved høje arousalniveauer regredierer til fylogenetisk mere primitivt fungerende niveauer af hjernefunktion. Genspejlingsniveauet ændres til først at ligne niveauet for den perceptive psyke, og ved højest arousalniveau svares med adfærd og genspejling, der korresponderer med niveauet for den instinktdominerede elementære sensoriske psyke. Udviklingspsykologisk laves i artiklen overvejelser over, hvorledes henholdsvis en sund og en patologisk spejling af følelser foregår i individets psykogenese. Der argumenteres for, at barnet først skal lære at håndtere den elementære psykes instinktreaktioner, og at disse skal belægges med grundlæggende accept, og gives en adaptiv retning i forhold til det miljø, individet fødes ind i. Dette sker på den perceptive psykes niveau af genspejling, herefter sker der en yderligere kognitiv tilpasning til den kultur individet fødes ind i. Det fremsættes, at følelser, der ikke belægges med accept, afleder forskellige niveauer af bevidsthedsmæssig undgåelse og blokering. Herefter argumenteres for, at begrebet accept er centralt i både den sunde opvækst og i psykoterapi af borderlinepersonligheder. Selv-accept fremsættes som et nødvendigt element i egenkontrollen af emotionelle reaktioner.